Foto: FAH

VARAŽDINSKI HDZ danas je zatražio ostavku Tomislava Karamarka s mjesta prvog potpredsjednika Vlade, rekao je na konferenciji za novinare predsjednik varaždinske organizacije te stranke Damir Habijan koji tvrdi da je to jedini izlaz iz trenutne loše političke situacije na nacionalnoj razini.



"Događaj koji je obilježio, ne samo današnji dan već i nekoliko proteklih tjedana u Republici Hrvatskoj, je situacija koja se tiče Vlade RH-a, odnosno problema u njeznom funkcioniranju. Vidjeli ste prije sat vremena da će se pokrenuti opoziv premijera Tihomira Oreškovića. Vrlo jasan je stav Predsjedništva HDZ-a Varaždin da je jedino rješenje krize, ono što su neki članovi HDZ-a već ranije rekli - da prvi potpredsjednik Vlade podnese ostavku", poručio je Habijan.

Nije trebalo dugo čekati na reakciju iz središnjice.

Tekst se nastavlja ispod oglasa

"Žao mi je da neki u stranci ne razumiju odgovornost trenutka. Imali su poluprivatni sastanak, očekujem njihove ostavke", o svemu je kazao glavni tajnik HDZ-a Domagoj Milošević.